**MINISTERUL SĂNĂTĂȚII**

**ORDIN**

**pentru modificarea și completarea Procedurii de reglementare sanitară pentru punerea pe piată a produselor, materialelor, substanțelor chimice/amestecurilor și echipamentelor utilizate în contact cu apa potabilă, aprobată prin Ordinul ministrului sănătății nr. 275/2012**

Vãzând Referatul de aprobare al **Direcţiei Generale Sănătate Publică și Programe de Sănătate** din cadrul Ministerului Sănătăţii, înregistrat cu nr................./...........

*având în vedere:*

*-* prevederile Art. 11 din Ordonanța 7/2023 privind calitatea apei destinate consumului uman;

- Hotãrârea Guvernului nr. 1.016/2004 privind măsurile pentru organizarea şi realizarea schimbului de informaţii în domeniul standardelor şi reglementãrilor tehnice, precum şi al regulilor referitoare la serviciile societãţii informaţionale între România şi statele membre ale Uniunii Europene, precum şi Comisia Europeană, cu modificãrile și completările ulterioare,

*- Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului,*

*- Regulamentului (UE) 2019/515 al Parlamentului European și al Consiliului din 19 martie 2019 privind recunoașterea reciprocă a mărfurilor comercializate în mod legal în alt stat membru și de abrogare a Regulamentului (CE) nr. 764/2008;*

*- Regulamentul (UE) 2019/1020 al Parlamentului European şi al Consiliului din 20 iunie 2019 privind supravegherea pieței și conformitatea**produselor și de modificare a Directivei 2004/42/CE și a Regulamentelor (CE) nr. 765/2008 și (UE) nr. 305/2011.*

în temeiul art. 7 alin. (4) din Hotărârea Guvernului nr. 144/2010 privind Organizarea şi funcţionarea Ministerului Sănătăţii, cu modificările şi completãrile ulterioare, ministrul sănătăţii emite urmãtorul:

**ORDIN**

**Art. I Procedura de reglementare sanitară pentru punerea pe piață a produselor, materialelor, substanțelor chimice/amestecurilor și echipamentelor utilizate în contact cu apa potabilă aprobată prin Ordinul ministrului sănătății nr. 275/2012, publicat în Monitorul Oficial al României, Partea I, nr. 219 din 2 aprilie 2012, se modifică și se completează după cum urmează:**

1. **La Articolul 2, după litera a), se introduce o nouă literă, lit. a1), cu următorul cuprins:**

**”a1) introducere pe piață a produselor, materialelor, substanţelor chimice/amestecurilor şi echipamentelor utilizate în contact cu apa potabilă** înseamnă prima punere la dispoziție a unui astfel de produs, material, substanță chimică/amestec și echipament utilizat în contact cu apa potabilă pe piața Uniunii Europene;”

1. **La Articolul 2, literele e), f) și g) se modifică și vor avea următorul cuprins:**

**”e) avizul sanitar** este documentul oficial eliberat de către **Comisia pentru produse, materiale, substanţe chimice/amestecuri şi echipamente utilizate în contact cu apa potabilã, denumită în continuare Comisia,** pe baza *Dosarului de produs pentru materiale utilizate în contact cu apa potabilă* şi a *Referatului tehnic de evaluare,*întocmit de către experții desemnați din cadrul structurilor INSP prin decizia Directorului General al Institutului Național de Sănătate Publică;”

**”f) formularul de notificare** este documentul oficial eliberat de către **Comisie,** pe baza *Dosarului de produs pentru materiale utilizate în contact cu apa potabilă* şi a *Referatului tehnic de evaluare*;” întocmit de către experții desemnați din cadrul structurilor INSP prin decizia Directorului General al Institutului Național de Sănătate Publică;”

**”g) dosarul de produs pentru materiale utilizate în contact cu apa potabilă** este documentaţia tehnică care conţine toate documentele prevăzute la art. 6, alin. (3), pentru evaluarea riscurilor previzibile pentru populaţie şi mediul înconjurător;”

1. **La Articolul 2, după litera i), se introduc șapte noi litere, lit. i1) – i7), și vor avea următorul cuprins:**

**”i1) producător** înseamnă orice persoană fizică sau juridică, care fabrică un produs, material, substanță chimică/amestecuri, echipamente utilizate în contact cu apa potabilă sau care dispune proiectarea și fabricarea acestora, ori care produce mărfuri care nu au rezultat în urma unui proces de fabricație, și pe care le comercializează sub denumirea sau marca comercială a respectivei persoane;”

**”i2) reprezentant autorizat** înseamnă orice persoană fizică sau juridică stabilită în interiorul Uniunii Europene, care a primit un mandat scris din partea unui producător al produselor, materialelor, substanţelor chimice/amestecurilor şi echipamentelor utilizate în contact cu apa potabilă,de a acționa în numele producătorului respectiv în ceea ce privește punerea la dispoziție a produselor, materialelor, substanţelor chimice/amestecurilor şi echipamentelor utilizate în contact cu apa potabilă pe piața în cauză;”

**”i3) importator** înseamnă orice persoană fizică sau juridică, stabilită în Uniunea Europeană, care pune la dispoziție, pentru prima data, un produs, material, substanță chimică/amestec și echipament utilizat în contact cu apa potabilă, dintr-o țară terță pe piața Uniunii Europene**;”**

**”i4)** **produs utilizat în contact cu apa potabilă** înseamnă un articol fabricat dintr-un material, combinație de materiale/material-tip, în forma sa finală, care este plasat/introdus pe piața Uniunii Europene**;**”

**”i5) material utilizat în contact cu apa potabilă** înseamnăunpreparat dintr-o substanță sau combinație de substanțe, destinate folosirii în procesele de fabricație ale produselor și echipamentelor utilizate în contact cu apa potabilă, și care este plasat/introdus pe piața Uniunii Europene;”

**”i6) substanță utilizată în contact cu apa potabilă** înseamnă un compus chimic sau un amestec de compuși chimici care se folosesc la fabricarea unui material;”

**”i7) echipament utilizat în contact cu apa potabilă** înseamnă unansamblu de piese/dispozitive, aparate și/sau mecanisme ale unei instalații, compus din materiale și/sau substanțe diferite, care alcătuiesc un sistem tehnic, utilizat pentru a asigura producția și distribuția apei potabile (în procesul de captare a apei brute, aducțiune, tratare în vederea potabilizării, înmagazinare, transport, distribuție a apei potabile).”

**4. La Articolul 4, alineatele (3) și (4) se modifică și vor avea următorul cuprins:**

”(3) Din componenţa fiecărei Comisii fac parte: președintele Comisiei, care este medic, în specialitățile igienă, microbiologie sau laborator și 2 membrii, un chimist și un biolog/ biochimist. În situațiile în care este necesară expertiza personalului de specialitate, altul decât cel din componența comisiei, și în funcție de specificul documentației de analizat, Directorul General al Institutului Național de Sănătate Publică poate decide, la solicitarea Comisiei, completarea componenţei acesteia.”

”(4) Referatele tehnice de evaluare vor fi întocmite şi semnate de către experţii desemnaţi din cadrul Institutului Național de Sănătate Publică, respectiv din Laboratorul Național de Sănătate Publică din București sau de la unul dintre Centrele Regionale de Sănătate Publică din teritoriu. Avizul sanitar/Notificarea va fi semnat/semnată de către Directorul General al Institutului Național de Sănătate Publică sau Medicul Șef al Centrului Regional de Sănătate Publică, după caz, și de către Președintele Comisiei.”

**5. La Articolul 5, literele f) și i) se modifică și vor avea următorul cuprins:**

”f) întocmesc Referatul tehnic de evaluare, care se arhivează la nivelul Institutului Național de Sănătate Publică, respectiv în Laboratorul Național de Sănătate Publică din București sau la Centrul Regional de Sănătate Publică din teritoriu, în cadrul căruia a fost eliberat Avizul Sanitar/Notificarea.”

”i) asigurã arhivarea tuturor documentelor, în condiţiile legii.”

**6. Articolul 6, se modifică și va avea următorul cuprins:**

”Art. 6 (1) În vederea obținerii Avizului Sanitar/Notificării de punere/introducere pe piaţă, a produselor, materialelor, substanţelor chimice/amestecurilor şi echipamentelor utilizate în contact cu apa potabilã, solicitantul depune *Dosarul de produs pentru materiale utilizate în contact cu apa potabilă,* în format electronic, prin intermediul Platformei ”Punctul de contact unic electronic” sau în format letric, la Institutul Naţional de Sănătate Publică, la Laboratorul Național de Sănătate Publică din București sau în Centrul Regional de Sănătate Publică din teritoriu, conform arondării județelor, afișată pe site-ul Institutului Naţional de Sănătate Publică.

(2) Pentru *Dosarele de produs pentru materiale utilizate în contact cu apa potabilă* în format electronic, pentru a asigura conformitatea documentelor, solicitantul depune o declarație pe proprie răspundere privind falsul în documente, conform modelului prevăzut în Anexa 5 la prezenta procedură.

(3)În vederea eliberării Avizului Sanitar/Notificãrii,*dosarul de produs pentru materiale utilizate în contact cu apa potabilă* trebuie sã conţinã urmãtoarele documente:

a) Cerere adresată Institutului Naţional de Sănătate Publică, cu antetul solicitantului, adresa, numărul de telefon, numărul de înregistrare la Registrul Comerţului, conform modelului prevăzut în Anexa nr. 1 la prezenta procedură, în care se specifică:

(i) calitatea de producător, de reprezentant autorizat al producătorului sau de importator al produselor, materialelor, substanţelor chimice/amestecurilor şi echipamentelor utilizate în contact cu apa potabilă;

(ii) Denumirea şi adresa completă a producătorului, în cazul în care solicitantul este importator;

**b) Fișa de prezentare a produsului, materialului, substanţei chimice/amestecului sau echipamentului, utilizat(ă) în contact cu apa potabilă,** care cuprinde:

(i) adresa la care îşi are sediul producãtorul, importatorul sau reprezentantul autorizat;

(ii) denumirea comercială a produsului, materialului, substanţei chimice/amestecului sau echipamentului, utilizat(ă) în contact cu apa potabilă;

(iii) categoria produsului, materialului, substanţei chimice/amestecului sau echipamentului, utilizat(ă) în contact cu apa potabilã;

(iv) domeniul de utilizare/aplicabilitate, instrucţiunile/condiţiile de utilizare ale produselor, materialelor, substanţelor chimice/amestecurilor şi echipamentelor utilizate în contact cu apa potabilă;

**c) Compoziţia cantitativă şi calitativă, cu numerele CAS (Chemical Abstract Service)** ale materialului și substanței chimice/amestecului care intră în alcătuirea produsului sau în alcătuirea pieselor componente ale echipamentului utilizat(e) în contact cu apa potabilă, specificată de către producătorul acestora;

**d)** **Certificatul de calitate privind criteriile de puritate a ingredientelor,** în conformitate cu standardele de fabricație în vigoare, în copie;

**e) Buletinele de analizã/raport de încercare cu testãrile de migrare globală/specifică/teste toxicologice** pentru materiale/produse, în funcție de tipul de material, în termen de valabilitate de maxim 5 ani de la emitere, efectuate de către laboratoare acreditate în domeniu în conformitate cu prevederile Regulamentului (CE) nr. 765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr. 339/93.

**f) Fişa cu date de securitate** a materialului, substanţei chimice/amestecului utilizat/utilizate în contact cu apa potabilă;

**g) Declaraţia de conformitate** a produsului, materialului, substanţei chimice/ amestecului sau echipamentului utilizat/utilizate în contact cu apa potabilă, din punct de vedere al efectelor pe sănătate;

**h) Documentul privind dovada achitării tarifului,** în conformitate cu Anexa nr. 4 la prezenta Procedură.

(4) *Dosarul de produs pentru materiale în contact cu apa potabilă* trebuie să fie prezentat în limba română sau, dupã caz, tradus autorizat**.**”

**7. La Articolul 7, alineatul (1), litera g) se modifică și va avea următorul cuprins:**

”g) Semnătura Președintelui Comisiei și a Directorului General al Institutului Național de Sănătate Publică sau a Medicului Șef al Centrului Regional de Sănătate Publică, după caz.”

**8. Articolul 8, se modifică și va avea următorul cuprins:**

”Art. 8 (1) În situația în care *Dosarul de produs pentru materiale utilizate în contact cu apa potabilă* nu cuprinde toate documentele prevăzute la art. 6 alin. (3), Comisia solicită ulterior completarea dosarului. Solicitarea consultanței din partea producătorului/ reprezentantului autorizat al producătorului/importatorului este tarifată în conformitate cu Anexa nr. 4 la prezenta Procedură și se acordă în limba română.

(2) Termenul de completare a *Dosarului de produs pentru materiale utilizate în contact cu apa potabilă* pentru eliberarea Avizului Sanitar/Notificării este de 60 de zile de la solicitarea Comisiei.

(3) Dacă în termenul prevăzut la alin. (2), solicitantul nu depune documentele solicitate de către Comisie în vederea completării *Dosarului de produs pentru materiale utilizate în contact cu apa potabilă***,** se clasează dosarul și se înștiințează solicitantul în acest sens.”

**9. Articolul 9 se modifică și va avea următorul cuprins:**

”Art. 9 (1) Avizul Sanitar/Notificarea sunt valabile timp de 5 ani, în condițiile în care nu se face nici un fel de modificare în compoziţia calitativã şi/sau cantitativã, în domeniul/condiţiile de utilizare al(e) a produsului, materialului, substanţei chimice/amestecului sau echipamentului respectiv, nu se schimbă sediul social al solicitantului, locul de producție, nu se produce schimbarea sau extinderea gamei de produse, materiale, substanțe chimice/amestecuri și echipamente utilizate în contact cu apa potabilă.

(2) În termen de 6 luni de la intrarea în vigoare a prezentului Ordin, persoanele fizice sau juridice care au obținut Aviz Sanitar/Notificare pentru produsele, materialele, substanțele chimice/amestecurile și echipamentele utilizate în contact cu apa potabilă, au obligația depunerii documentelor prevăzute la art. 6 alin. (3), în vederea emiterii unui nou Aviz Sanitar sau a unei noi Notificări, după caz.”

**10. Articolul 10 se modifică și va avea următorul cuprins:**

”Art. 10. Listele cu Avizele Sanitare/Notificările pentru produse, materiale, substanţe chimice/amestecuri sau echipamente care sunt utilizate în contact cu apa potabilă se actualizează și se afişează pe site-ul Institutului Naţional de Sănătate Publică.”

**11. Articolul 14 se modifică și va avea următorul cuprins:**

”Art.14. (1) Producătorul, reprezentantul autorizat al producãtorului sau importatorul este obligat sã notifice Comisia, în scris, despre orice modificări ale compoziției cantitative/calitative ori ale condiţiilor de utilizare a produsului, materialului, substanţei chimice/amestecului sau echipamentului utilizat în contact cu apa potabilã, ale sediului social al solicitantului, locului de producție, schimbarea sau extinderea gamei de produse, materiale, substanțe chimice/amestecuri și echipamente, cuprinse în *Dosarul de produs pentru materiale în contact cu apa potabilă*şi pentru care s-a emis Avizul Sanitar/Notificarea, în termen de 30 de zile de la data la care acestea au survenit.

(2) Comercializarea și utilizarea produsului, materialului, substanţei chimice/amestecului sau echipamentului utilizat în contact cu apa potabilã, avizat sanitar/notificat, care a suferit modificări ale compoziției cantitative/calitative ori ale condiţiilor de utilizare a produsului, materialului, substanţei chimice/amestecului sau echipamentului utilizat în contact cu apa potabilã, locului de producție, schimbarea sau extinderea gamei de produs, va fi condiţionată de obţinerea prealabilã a Avizului Sanitar/Notificării, conform prezentei proceduri.”

**12. La Articolul 16, alineatul (1) se modifică și va avea următorul cuprins:**

”Art. 16. (1) Produsele pentru construcţii se pot utiliza în contact cu apa potabilã în condiţiile deţinerii Avizului Sanitar/Notificării, în termen de valabilitate, emis(e) conform prevederilor prezentei proceduri, precum şi a Declaraţiei de conformitate, în termen de valabilitate, emisã în conformitate cu prevederile Hotãrârii Guvernului nr. 668/2017 privind stabilirea condiţiilor pentru comercializarea produselor pentru construcţii, în care se specifică adecvarea produsului la utilizarea în contact cu apa potabilă.”

**13.** **Articolul 18 se modifică și va avea următorul cuprins:**

”Art. 18. Sunt exceptaţi de la prevederile prezentei proceduri dezinfectanţii utilizaţi pentru tratarea apei potabile, care sunt reglementaţi de Hotărârea Guvernului nr. 617/2014 privind stabilirea cadrului instituţional şi a unor măsuri pentru punerea în aplicare a Regulamentului (UE) nr. 528/2012 al Parlamentului European şi al Consiliului din 22 mai 2012 privind punerea la dispoziţie pe piaţă şi utilizarea produselor biocide, cu modificările și completările ulterioare.”

**14. Anexa 1 la Procedură se modifică și se înlocuiește cu Anexa 1 la prezentul Ordin**

**15. Anexa 2 la Procedură se modifică și se înlocuiește cu Anexa 2 la prezentul Ordin**

**16. Anexa 3 la Procedură se modifică și se înlocuiește cu Anexa 3 la prezentul Ordin**

**17. Anexa 4 la Procedură se modifică și se înlocuiește cu Anexa 4 la prezentul Ordin**

**18. După Anexa 4, se introduce o nouă anexă, Anexa 5 al cărei conținut este prevăzut în Anexa 5 la Prezentul Ordin**

**ART. II Prezentul Ordin se publică în Monitorul Oficial al României Partea I.**

Reglementările tehnice cuprinse în prezentul ordin respectă procedura de notificare prevăzută de Directiva ( UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informatii în domeniul reglementărilor tehnice și al normelor privind serviciile societății informaționale, publicată în Jurnalul Oficial al Uniunii Europene, seria L, nr. 241 din 17 septembrie

**MINISTRUL SĂNĂTĂȚII,**

**PROF. UNIV. DR. ALEXANDRU RAFILA**

**FIȘĂ DE AVIZARE INTERNĂ**

**TITLUL PROIECTULUI: ORDIN pentru modificarea și completarea Procedurii de reglementare sanitară pentru punerea pe piată a produselor, materialelor, substanțelor chimice/amestecurilor și echipamentelor utilizate în contact cu apa potabilă, aprobată prin Ordinul nr. 275/2012 privind aprobarea Procedurii de reglementare sanitară pentru punerea pe piață a produselor, materialelor, substanțelor chimice/amestecurilor și echipamentelor utilizate în contact cu apa potabilă**

|  |  |  |  |
| --- | --- | --- | --- |
| **Structura** | **Data Solicitării Avizului** | **Data Obținerii Avizului** | **Semnătura** |
| **STRUCTURA INIȚIATOARE** | | | |
| **Direcția Generală Sănătate Publică și Programe de Sănătate**  **Director General**  **DR. Amalia Șerban** |  |  |  |
| **STRUCTURI AVIZATOARE** | | | |
| **Serviciul relații externe și afaceri europene**  **Șef serviciu Mihaela GÎZĂ** |  |  |  |
| **Direcția Generală Juridică**  **Director General**  **Ionuț – Sebastian IAVOR**  **Serviciul avizare acte normative**  **Dana Constanța EFTIMIE** |  |  |  |
| **Secretar de Stat**  **Conf. Univ. Dr. Adriana PISTOL** |  |  |  |
| **Secretar General**  **Alexandru Mihai BORCAN** |  |  |  |

**ANEXA 1**

- Model -  
  
  **CERERE**  
pentru solicitarea **Avizului Sanitar/Notificării**

Către: Institutul Naţional de Sănătate Publicã

Stimatã Doamnã/Domnule Director,  
  
Subsemnata/Subsemnatul, ..............................................................................., solicit Aviz Sanitar [] /Notificare [] pentru produsul, materialul, substanţa chimicã/amestecul, echipamentul care vine în contact cu apa potabilã:

1. Denumirea comercială

........................................................................................................................................

1. Domeniul de utilizare/aplicabilitate

.........................................................................................................................................

**Solicitant:**

Solicitantul este - producãtor [] / reprezentant autorizat [] / importator []

Numele şi adresa completã (inclusiv telefon/fax): ............................................................................................................................................

Număr de înregistrare la Registrul Comerţului ...............................................................

Cod CAEN pentru activitatea de fabricare/ comercializare a produselor/materialelor/ substanțelor chimice/amestecurilor/echipamentelor utilizate în contact cu apa destinată consumului uman

............................................................................................................................................

**Producãtor:**

Denumire şi adresa completã: ........................................................................................................................................................................................................................................................................................

Numele şi adresa completã a persoanei care a întocmit *Dosarul de produs pentru materiale în contact cu apa potabilă*: ............................................................................................................................................

………………………………………………………………………………………………………

Semnãtura şi ştampila solicitantului  
                            ...............

**ANEXA 2**

**AVIZ SANITAR**

**- Model -**

**MINISTERUL SÃNÃTÃŢII**

**Institutul Naţional de Sãnãtate Publicã**

**Comisia pentru produse, materiale, substanţe chimice/amestecuri şi echipamente utilizate în contact cu apa potabilã**

Solicitant: ............................................................................................................................................

Adresa:

………………………………………………………………………………………….................

Nr. de înregistrare la Registrul Comerțului: …………………………………………………...

**AVIZ SANITAR Nr. ................ din data de...............**

**Comisia pentru produse, materiale, substanţe chimice/amestecuri şi echipamente utilizate în contact cu apa potabilã,** din cadrul Institutului Naţional de Sãnãtate Publicã, în baza Referatului tehnic de evaluare nr. ................................, decide cã urmãtorul produs, material, substanţã chimicã/amestec, echipament utilizate în contact cu apa potabilã poate fi fabricat (ã) sau comercializat(ã) şi utilizat(ã) în România, conform prevederilor legale în vigoare.

**[] Produs, material, substanţã chimicã/amestec, echipament utilizate în contact cu apa potabilã:**

1.1. Denumirea comercială a produsului, materialului, substanţei chimice/ amestecului, echipamentului utilizat (e) în contact cu apa potabilã, modele constructive, tipuri etc:

……………………………………………………………………………………………………………………………………………………………………………………………………………..

1.2. Domeniul de utilizare:

......................................................................................................................................

1.3. Materialele utilizate, care intră în contact cu apa potabilă: ........................................................................................................................................................................................................................................................................................

**[] Producãtorul:**

2.1. Adresa:

......................................................................................................................................

2.2.Ţara: .....................................................................................................................................

Avizul sanitar al produsului, materialului, substanţei chimice/amestecului, echipamentului utilizat(e) în contact cu apa potabilã se face în conformitate cu Ordinul Ministrului Sãnãtãţii nr. 275/2012, privind aprobarea Procedurii de reglementare sanitarã pentru punerea pe piaţã a produselor, materialelor, substanţelor chimice/ amestecurilor şi echipamentelor utilizate în contact cu apa potabilã, în baza Art. 11 din Ordonanța nr. 7/2023 privind calitatea apei destinate consumului uman.

AVIZUL SANITAR ESTE VALABIL PE O PERIOADĂ DE 5 ANI, ÎN CAZUL ÎN CARE NU SE FACE NICI UN FEL DE MODIFICARE ÎN COMPOZIŢIA CALITATIVĂ ŞI CANTITATIVĂ A PRODUSULUI, ÎN DOMENIUL/CONDIŢIILE DE UTILIZARE AL(E) PRODUSULUI RESPECTIV, NU SE SCHIMBĂ SEDIUL SOCIAL AL SOLICITANTULUI, NU SE SCHIMBĂ LOCUL DE PRODUCȚIE, NU SE PRODUCE SCHIMBAREA SAU EXTINDEREA GAMEI DE PRODUSE. ORICE MODIFICARE DESCRISĂ ANTERIOR DUCE ÎN MOD AUTOMAT LA ANULAREA AVIZULUI SANITAR.

Numele şi prenumele, semnãtura şi ştampila Directorului General al Institutului Național de Sănătate Publică sau a Medicului Șef al Centrului Regional de Sãnãtate Publicã (după caz)

........................................................................................................................................................................................................................................................................................

Numele şi prenumele, semnătura Președintelui Comisiei

........................................................................................................................................................................................................................................................................................

**ANEXA 3**

NOTIFICARE

- Model –

MINISTERUL SĂNĂTĂŢII

Institutul Naţional de Sãnãtate Publicã

Comisia pentru produse, materiale, substanţe chimice/amestecuri şi echipamente utilizate în contact cu apa potabilă

Solicitant: ......................................................................................................................................

Adresa:

……………………………………………………………………………………………………………………………………………………………………………………………………………..

Nr. de înregistrare la Registrul Comerțului: ……………………………………….

**NOTIFICARE Nr. ................ din data de...............**

Comisia pentru produse, materiale, substanţe chimice/amestecuri şi echipamente utilizate în contact cu apa potabilã, din cadrul Institutului Naţional de Sănătate Publică, în baza Referatului tehnic de evaluare nr. .................................., decide cã urmãtorul produs, material, substanţă chimicã/amestec, echipament utilizate în contact cu apa potabilã poate fi fabricat(ă) sau comercializat(ã) şi utilizat(ã) în România, conform prevederilor legale în vigoare.

**[] Produs, material, substanţã chimicã/amestec, echipament utilizate în contact cu apa potabilã:**

1.1. Denumirea comercialã a produsului, materialului, substanţei chimice/ amestecului, echipamentului utilizat (e) în contact cu apa potabilã, modele constructive, tipuri etc:

………………………………………………………………………………………………………………………………………………………………………………………………………………

1.2. Domeniul de utilizare:

....................................................................................................................................

1.3. Materialele utilizate, care intră în contact cu apa potabilă:

..................................................................................................................................................................................................................................................................................

**[] Producãtorul:**

2.1. Adresa: ............................................................................................................................................

2.2.Ţara: .......................................................................................................................................

Notificarea produsului, materialului, substanţei chimice/amestecului, echipamentului utilizat(e) în contact cu apa potabilã se face în conformitate cu Ordinul Ministrului Sãnãtãţii nr. 275/2012, privind aprobarea Procedurii de reglementare sanitarã pentru punerea pe piaţã a produselor, materialelor, substanţelor chimice/ amestecurilor şi echipamentelor utilizate în contact cu apa potabilã, în baza Art. 11 din Ordonanța nr. 7/2023 privind calitatea apei destinate consumului uman.

NOTIFICAREA ESTE VALABILĂ PE O PERIOADĂ DE 5 ANI, ÎN CAZUL ÎN CARE NU SE FACE NICI UN FEL DE MODIFICARE ÎN COMPOZIŢIA CALITATIVĂ ŞI CANTITATIVĂ A PRODUSULUI, ÎN DOMENIUL/CONDIŢIILE DE UTILIZARE AL(E) PRODUSULUI RESPECTIV, NU SE SCHIMBĂ SEDIUL SOCIAL AL SOLICITANTULUI, NU SE SCHIMBĂ LOCUL DE PRODUCȚIE, NU SE PRODUCE SCHIMBAREA SAU EXTINDEREA GAMEI DE PRODUSE. ORICE MODIFICARE DESCRISĂ ANTERIOR DUCE ÎN MOD AUTOMAT LA ANULAREA AVIZULUI SANITAR.

Numele şi prenumele, semnătura şi ştampila Directorului General al Institutului Național de Sănătate Publică sau a Medicului Șef al Centrului Regional de Sãnãtate Publicã (după caz)

............................................................................................................................................

Numele şi prenumele, semnãtura Președintelui Comisiei

............................................................................................................................................

**ANEXA 4**

**TARIFE**

|  |  |  |
| --- | --- | --- |
| **Nr. crt.** | **Serviciul prestat** | **Valoare tarif**  **(lei)** |
| 1. | Consultanţã pentru întocmirea Dosarului de produs utilizat în contact cu apa potabilă (în limba română) | 300/oră |
| 2. | Analiza Dosarului de produs utilizat în contact cu apa potabilă | 700 |
| 3. | Întocmire Referat tehnic de evaluare (în limba română) | 400 |
| 4. | Întocmire Aviz Sanitar/Notificare (în limba română) | 400 |
| 5. | Schimbare/Modificare Aviz Sanitar/Notificare(în limba română) | 500 |

**ANEXA 5**

**DECLARAŢIE PE PROPRIA RĂSPUNDERE**

Subsemnatul/Subsemnata,................................................................................................,

având C.N.P. ............................................., născut/născută la data de ....../......./.......... în localitatea ................................................................................, domiciliat(ă) în .........................................................................................................., adresa completă .................................................................................................................................................................................................................................................................................., legitimat(ă) cu CI/BI seria ......... nr. ................, eliberată/eliberat de .............................. la data de .........................................., cunoscând prevederile art. 326 din Codul penal cu privire la falsul în declaraţii, declar prin prezenta, pe propria răspundere, că documentele depuse la *Dosarul de produs pentru materiale în contact cu apa potabilă* sunt conforme cu documentele originale.

Dau această declaraţie şi o susţin.

Data ..../...../……….. Numele în clar ……………………….

Semnătura ..............................